1983R2166 — FI — 16.10.2001 — 002.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

Muutettu:

▼B

KOMISSION ASETUS (ETY) N:o 2166/83,

annettu 29 päivänä heinäkuuta 1983,

Skotlannin pohjoispuolella sijaitsevalla vyöhykkeellä (Shetland area) harjoitettavan tietyn kalastustoiminnan lisenssijärjestelmästä

EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon yhteisön kalavarojen säilyttämis- ja hallintojärjestelmästä 25 päivänä tammikuuta 1983 annetun neuvoston asetuksen (ETY) N:o 170/83 ( 1 ) ja erityisesti sen 7 artiklan, sekä katsoo, että sekä katsoo, että yhteisön alusten harjoittama kalastustoiminta Skotlannin pohjoispuolella sijaitsevalla vyöhykkeellä on komission yhteisön puolesta hoitaman lisenssijärjestelmän alaista, on tarpeen vahvistaa yksityiskohtaiset säännöt tämän järjestelmän soveltamisesta, erityisesti alusten, jotka haluavat kalastaa mainitulla vyöhykkeellä, ominaisuuksien ilmoittamismenettelystä, tällä vyöhykkeellä olevien alusten liikkumista koskevasta tiedoksiantamismenettelystä sekä niitä pohjakalalajeja, joiden pyynti on sallittua, koskevasta luettelosta, ja tämän asetuksen sisältämät toimenpiteet ovat kalavarojen hallintokomitean lausunnon mukaiset, ON ANTANUT TÄMÄN ASETUKSEN:

1 artikla

1. Jäsenvaltioiden on toimitettava joka vuosi ennen joulukuun ensimmäistä päivää komissiolle luettelo niiden lipun alla purjehtivista aluksista tai niiden satamissa rekisteröidyistä aluksista, joilta voidaan vaatia lisenssiä asetuksen (ETY) N:o 170/83 liitteessä II olevassa A kohdassa mainitulla vyöhykkeellä, jäljempänä ”vyöhyke”, harjoitettavaa kalastusta varten. Jäljennös tästä luettelosta on toimitettava Yhdistyneen kuningaskunnan toimivaltaisille valvontaviranomaisille seuraavaan osoitteeseen: Department of Agriculture and Fisheries for Scotland, Chesser House, UK-Edinburgh, teleksinumero 72 76 96 SODAFS. Esitetty luettelo on voimassa seuraavan kalenterivuoden. Vuoden 1983 luettelo on toimitettava heti tämän asetuksen tultua voimaan, ja se on voimassa 31 päivään joulukuuta 1983.

2. Edellä 1 kohdassa tarkoitettua luetteloa voidaan tarkistaa 1 päivänä huhtikuuta, 1 päivänä heinäkuuta ja 1 päivänä lokakuuta. Kaikki tehdyt muutokset on annettava tiedoksi komissiolle ja Yhdistyneen kuningaskunnan toimivaltaisille valvontaviranomaisille.

3. Luettelon on sisällettävä seuraavat tiedot jokaisen aluksen osalta:

— aluksen nimi,

— aluksen ulkoiset kirjain- ja numerotunnukset,

— perpendikkelipituus,

— kutsumerkki.

2 artikla

1. Aluksille myönnetään 3 artiklassa säädetyn menettelyn mukaisesti lisenssi, jolla annetaan aluksille lupa kalastaa vyöhykkeellä yhden viikon ajan, jäljempänä ”lisenssikausi”,

2. Lisenssikausi alkaa sunnuntaina kello 00.00 (GMT) ja päättyy seuraavana lauantaina kello 24.00 (GMT).

3. Alus voi kalastaa usean peräkkäisen lisenssikauden ajan edellä 3 artiklassa säädetyn menettelyn mukaisesti.

3 artikla

1. Joka viikko keskiviikkoon kello 12.00 (GMT) mennessä jäsenvaltioiden on annettava teleksillä tiedoksi komissiolle ja Yhdistyneen kuningaskunnan toimivaltaisille viranomaisille luettelo aluksista, jotka ovat anoneet kalastuslisenssiä vyöhykkeelle seuraavaksi lisenssikaudeksi.

2. Jokaisessa luettelossa on oltava kyseisten alusten nimet sekä ulkoiset kirjain- ja numerotunnukset. Ainoastaan 1 artiklassa tarkoitetussa luettelossa oleville aluksille voidaan myöntää lisenssi.

3. Komissio tutkii 1 kohdassa tarkoitetut luettelot ja lähettää teleksillä lopullisen luettelon Yhdistyneen kuningaskunnan toimivaltaisille valvontaviranomaisille seuraavaan perjantaihin kello 12.00 (GMT) mennessä. Lopullisessa luettelossa olevilla aluksilla katsotaan olevan lisenssi, joka mahdollistaa niiden kalastuksen seuraavana lisenssikautena.

4. Jos komissio ei ole saanut haltuunsa uutta luetteloa torstaihin kello 12.00 (GMT) mennessä, edellisen kauden lopullista luetteloa sovelletaan seuraavanakin lupakautena.

5. Lopullisen luettelon voimassaoloaikana jäsenvaltio voi pyytää komissiolle osoitetulla teleksillä, josta toimitetaan jäljennös Yhdistyneen kuningaskunnan toimivaltaisille valvontaviranomaisille, komissiota korvaamaan tässä luettelossa mainitun aluksen toisella 1 artiklassa tarkoitetussa luettelossa olevalla aluksella, tai jos lopullinen luettelo sisältää vähemmän aluksia kuin mikä samanaikaisesti vyöhykkeellä kalastusta harjoittavien alusten sallittu enimmäismäärä on, jäsenvaltio voi pyytää yhden tai useamman aluksen lisäämistä enimmäismäärän asettamissa rajoissa.

6. Komissio toimittaa teleksillä tiedoksi asianomaiselle jäsenvaltiolle ja Yhdistyneen kuningaskunnan toimivaltaisille valvontaviranomaisille kaikki lopullista luetteloa koskevat muutokset mahdollisimman nopeasti ja viimeistään pyynnön saapumista seuraavan työpäivän kuluessa. Asianomainen jäsenvaltio antaa tiedon luettelon muuttamisesta välittömästi kyseisten alusten omistajalle tai päällikölle.

Yhdenkään korvaavan tai luetteloon lisätyn aluksen ei katsota saaneen kalastuslisenssiä ennen kuin komissio on antanut tiedon luettelon muuttamisesta kyseiselle jäsenvaltiolle ja toimivaltaisille valvontaviranomaisille.

4 artikla

1. Jokaisen lisenssin saaneen aluksen omistajan tai päällikön on toimitettava välittömästi tiedoksi Euroopan yhteisöjen komissiolle Brysseliin, teleksinumeroon 24 189 FISEU-B ja Yhdistyneen kuningaskunnan toimivaltaisille valvontaviranomaisille jonkin liitteessä I luetellun radioaseman välityksellä:

— jokainen vyöhykkeelle saapuminen ja sieltä poistuminen,

— jokainen saapuminen vyöhykkeen sisällä sijaitsevaan satamaan ja satamasta poistuminen.

2. Edellä 1 kohdassa tarkoitetun tiedonannon on sisällettävä seuraavat tiedot:

— edellä 1 kohdassa mainittu liikkumisen laatu,

— päivämäärä, kellonaika ja aluksen maantieteellinen sijainti,

— aluksen nimi,

— aluksen ulkoiset kirjain- ja numerotunnukset,

— aluksen päällikön nimi.

▼M1

3. Kuitenkin Skotlannin pohjoispuolella sijaitsevalla vyöhykkeellä (Shetland area) komission asetuksen (ETY) N:o 1489/97 ( 2 ) 3 artiklan mukaisesti toimivat alukset, joihin satelliittiseurantajärjestelmää (VMS) sovelletaan ja jotka toimittavat vaaditut tiedot satelliittiseurantajärjestelmän kautta, vapautetaan 1 artiklassa tarkoitetusta alusten liikkeitä koskevasta tiedonantomenettelystä.

▼B

5 artikla

Asetuksen (ETY) N:o 170/83 liitteessä II olevassa B kohdassa mainitut pohjakalalajit luetellaan tämän asetuksen liitteessä II.

6 artikla

Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

LIITE I

Luettelo radioasemista, joiden välityksellä 4 artiklassa mainitut sanomat lähetetään



Nimi Radioliikenteen tunnus Humber GKZ Cullercoats GCC Wick GKR Portpatrick GPK Stonehaven GND Portishead GKA GKB GKC Boulogne FFB Brest FFU Saint-Nazaire FFO Bordeaux FFC Norddeich DAF DAK DAH DAL DAI DAM DAJ DAN Oostende OST

LIITE II

Luettelo neuvoston asetuksen (ETY) N:o 170/83 liitteessä II olevassa B kohdassa mainituista pohjakalalajeista



Tieteellinen nimi Yleisnimi Scophthalmus rhombus Silokampela Limanda limanda Hietakampela Hippoglossus hippoglossus Ruijanpallas Reinhardtius hippoglossoides Grönlanninpallas Microstomus kitt Pikkupääkampela Lepidorhombus whiffiagonis Lasikampela Pleuronectes platessa Punakampela Rhombus (= Psetta) maximus Piikkikampela Glyptocephalus cynoglossus Mustaeväkampela Gadus morhua Turska Melanogrammus aeglefinus Kolja Merluccius merluccius Kummeliturska Molva molva Molva Pollachius pollachius Lyyraturska Pollachius virens Seiti Brosme brosme Keila Merlangus merlangus Valkoturska Anarhichas -lajit Merikissa Conger conger Meriankerias Trigla -lajit Kurnusimput Lophius -lajit Merikrotit Sebastes -lajit Punasimput (puna-ahvenet) Squalus acanthias Piikkihai Muut Squalidae — ja Scyliorhinus -lajit Piikkihait, punahait Raja -lajit Rauskut Muut Pleuronectidae -lajit Kampelakalat Muut Gadidae -lajit paitsi Micromesistius poutassou ja mustakitaturska ja Trisopterus esmarkii Pyöreät kalat paitsi harmaaturska Sparidae -lajit Hammasahven ja pagellit

( 1 ) EYVL N:o L 24, 27.1.1983, s. 1

( 2 ) EYVL L 202, 30.7.1997, s. 18.